Raja Permaisuri Agong

Raja Permaisuri Agong () merupakan isteri kepada Yang di-Pertuan Agong. Ia adalah gelaran rasmi bagi isteri ketua negara Malaysia. Gelaran rasmi yang penuh ialah: "Seri Paduka Baginda Raja Permaisuri Agong" ().

 Kedudukan, fungsi dan keistimewaan 
Berbeza dengan Yang di-Pertuan Agong dipilih setiap lima tahun di antara sembilan pemerintah negeri-negeri di Malaysia, Raja Permaisuri Agong bukan dipilih dari kalangan permaisuri atau sultanah tetapi sebagai kemuliaan yang dikurniakan kepada isteri seseorang raja atau sultan sesuatu negeri untuk menjadi suri baginda yang setaraf apabila suaminya telah terpilih untuk memegang jawatan Yang di-Pertuan Agong. Walaupun pemegang gelaran Raja Permaisuri Agong berubah setiap lima tahun, kemangkatan, perceraian atau perletakan jawatan Yang di-Pertuan Agong juga boleh memendekkan tempoh gelaran bagi Raja Permaisuri Agong.

Mengikut Perkara 32 (2) Perlembagaan Persekutuan Malaysia, isteri Yang di-Pertuan Agong (digelar Raja Permaisuri Agong) hendaklah diberi keutamaan daripada segala orang lain di dalam Persekutuan selepas Yang di-Pertuan Agong. Walau bagaimanapun, jawatan tersebut bukanlah suatu kewajiban khusus yang termaktub di dalam perlembagaan dan juga asas pemilihan bagi seseorang raja ketika dipilih oleh Majlis Raja-raja sebagai Yang di-Pertuan Agong.

Lazimnya, Raja Permaisuri Agong akan mengiringi Yang di-Pertuan Agong dalam lawatan rasmi dan tidak rasmi serta upacara diraja dan kenegaraan serta menerima turut kunjungan ketua negara dan pasangan mereka. Perkara 34 Perlembagaan Malaysia melarang Raja Permaisuri Agong daripada memegang apa-apa pelantikan, membawa apa-apa saraan, atau secara aktif terlibat dalam mana-mana perusahaan komersial. Raja Permaisuri Agong, bagaimanapun, berhak secara sah untuk menerima bayaran tahunan yang termasuk dalam Saraan Diraja Yang di-Pertuan Agong.

Pemegang gelaran Raja Permaisuri Agong yang suaminya mangkat ketika menjawat masih menerima pencen daripada Saraan Diraja Kerajaan Persekutuan. Mereka juga mendapat keutamaan sebaik selepas Yang di-Pertuan Agong yang memerintah, Raja Permaisuri Agong terkini, raja-raja yang masih memerintah, dan Yang di-Pertua Negeri. Kini, hanya seorang sahaja yang menerima keutamaan tersebut iaitu Yang Amat Mulia Permaisuri Siti Aishah.

 Senarai Raja Permaisuri Agong 
Berikut adalah senarai Raja Permaisuri Agong serta tempoh baginda memegang tampuk tersebut:

NomborNamaNegeriBertakhtaKelahiranKemangkatanYang di-Pertuan Agong 1   Tuanku Kurshiah    31 August 1957 – 1 April 1960      Tuanku Abdul Rahman  2   Tengku Ampuan Jemaah   14 April 1960 – 1 September 1960  1900  8  Sultan Hisamuddin Alam Shah 3   Tengku Budriah    21 September 1960 – 20 September 1965      Tuanku Syed Putra Jamalullail 4   Tengku Intan Zaharah    21 September 1965 – 20 September 1970      Sultan Ismail Nasiruddin Shah 5   Sultanah Bahiyah   21 September 1970  – 20 September 1975      Sultan Abdul Halim Mu’adzam Shah  6   Raja Perempuan Zainab II   21 September 1975 – 29 Mac 1979    Sultan Yahya Petra 7   Tengku Ampuan Afzan   29 Mac 1979 – 25 April 1984     Sultan Haji Ahmad Shah Al-Musta’in Billah 8   Sultanah Zanariah   26 April 1984 – 25 April 1989     Sultan Iskandar 9   Raja Permaisuri Bainun    26 April 1989 – 25 April 1994     Sultan Azlan Muhibbuddin Shah  10  Tunku Ampuan Najihah   26 April 1994 – 25 April 1999     Tuanku Ja’afar 11  Tuanku Siti Aishah    26 April 1999 – 21 November 2001     Sultan Salahuddin Abdul Aziz Shah 12  Tengku Fauziah    13 Disember 2001 – 12 Disember 2006    Tuanku Syed Sirajuddin Jamalullail  13  Tuanku Nur Zahirah    13 Disember 2006 – 12 Disember 2011    Sultan Mizan Zainal Abidin  14  Tuanku Hajah Haminah    13 Disember 2011 – 12 Disember 2016    Sultan Abdul Halim Mu’adzam Shah 16  Tunku Azizah Aminah Maimunah Iskandariah    31 Januari 2019 – 30 Januari 2024    Al-Sultan Abdullah Ri'ayatuddin Al-Mustafa Billah Shah 17  Raja Zarith Sofiah    31 Januari 2024 - kini   Sultan Ibrahim

 1. Sultan Abdul Halim Mu’adzam Shah adalah Yang di-Pertuan Agong pertama yang menduduki takhta singgahsana sebanyak dua kali. Sultanah Haminah Hamidun ialah isteri rasmi kedua sejak tahun 1975.

 2. Sultan Muhammad V menduduki takhta singgahsana tanpa permaisuri kerana ketika itu isteri baginda Sultanah Nur Diana Petra Abdullah belum diisytiharkan secara rasmi sebagai Sultanah Kelantan sehingga tahun 2022.

 Senarai bekas Raja Permaisuri Agong yang masih hidup 

NamaNegeriBertakhtaKelahiranYang di-Pertuan AgongCatatan Raja Permaisuri Tuanku Bainun    1989-1994    Sultan Azlan Muhibbuddin Shah  bekas Raja Permaisuri Perak Permaisuri Siti Aishah    1999-2001    Sultan Salahuddin Abdul Aziz Shah  bekas Tengku Permaisuri Selangor Tuanku Fauziah binti Tengku Abdul Rashid    2001-2006   Tuanku Syed Sirajuddin Jamalullail  Raja Perempuan Perlis Sultanah Nur Zahirah    2006-2011   Sultan Mizan Zainal Abidin ibni Sultan Mahmud Al-Muktafi Billah Shah  Sultanah Terengganu Che Puan Besar Haminah    2011-2016   Sultan Abdul Halim Mu’adzam Shah ibni Sultan Badlishah  bekas Sultanah Kedah Tunku Azizah Aminah Maimunah Iskandariah    2019-2024   Sultan Abdullah Ri'ayatuddin Al-Mustafa Billah Shah Sultan Haji Ahmad Shah  Tengku Ampuan Pahang 

 Lihat juga 
 Senarai Yang di-Pertuan Agong Malaysia

 Rujukan 

Kategori:Pemerintahan beraja Malaysia
Kategori:Penubuhan 1957 di Persekutuan Tanah Melayu